2018. február 9.

Sajtóközlemény

**Két díjat nyert az AGORA Budapest Az Év Irodája versenyen**

**A HB Reavis ingatlanfejlesztő csoport városléptékű projektjéhez kapcsolódóan létrehozott Agora Park és Showroom szoros versenyben, 35 nevező közül érdemelte ki Az Év Közösségi Terének járó díjat. A független szakmai zsűri Az Év Tervezett Kereskedelmi Projektje díjat is az Agora Budapestnek ítélte, ezzel a HB Reavis két kategóriában hozhatta el ingatlanszakma legjobbjának járó elismerést.**

Február 8-án este ünnepélyes keretek között átadták **Az Év Irodája 2017** díjait a Várkert Bazárban. Az **Év Közösségi Tere kategóriában** a zsűri azokat az **építészeti szempontból is különleges, kreatív közösségi tereket** értékelte, amelyek a minőségi kapcsolatok, a szabadidő és az innovatív gondolatok megosztásának egyedi vagy éppen újító helyszíneként szolgálnak.

A HB Reavis **5000 négyzetméteres közpark**ja, közepén az egyedülálló konténer-bemutatótermével egy olyan különlegesség, amit ebben a formában itthon még nem láthattak. A 6 darab, **tengereket megjárt** **hajózási konténerből készült high-tech showroom** igazán exkluzív módon, az építkezés helyszínén mutatja meg az épülő új városközpont, az Agora Budapest jövőbeli bérlőinek, hogyan épül leendő irodájuk. A **3 hónap alatt** felépített épület terveit a **MádiLáncos Stúdió** készítette, egyedi bútorait pedig a **Kinnarps** biztosította A fejlesztő nemrég **nyílt nap** keretében engedett bepillantást a nagyközönség számára a Showroomba, amit a jövőben rendszeresen megismételnek majd.

Egyáltalán nem megszokott itthon az sem, hogy egy ingatlanfejlesztő a munkálatok idején közparkotalakítson ki a helyi közösség számára, de a HB Reavis szerette volna ezzel is kellemesebbé tenni számukra ezt az időszakot. Az első ütem építésének befejezéséig folyamatosan szerveznek itt **közösségi eseményeket:** február végéig például **jégpályával** várják a helyieket, ahol korcsolyabérlésre és oktatásra is lehetőség nyílik. Az év további részében pedig **családi, kulturális és gasztroprogramokat** terveznek a helyszínen.

Az Agora Budapest Showroom vetíti előre, hogy **Az Év Tervezett Kereskedelmi Projektje kategóriában** legjobbnak bizonyuló **Agora Budapest** révén hogyan újítja meg és teszi még élhetőbbé a környezetet a HB Reavis a lakók, a dolgozók és a fővárosi közösség számára. A Róbert Károly körút és a Váci úti irodafolyosó forgalmas kereszteződésében épülő díjnyertes fejlesztés a város egyik legizgalmasabb épületegyüttese lesz, egy olyan **multifunkciós, modern városközpont**, amely nemcsak egyedülálló, kortárs építészeti megoldásokkal, hanem **zöldfelülettel és közösségi terekkel** is szépíti majd a fővárost, emellett változatos szolgáltatásokat is kínál majd. **Az Agora Budapest** így a **fenntartható és innovatív megoldásai mellett közösségformáló és környezetszépítő funkciója** miatt is felkelthette a zsűri figyelmét. Az épületben a HubHub, a HB Reavis csoportszintű közösségiiroda-szolgáltatása is elérhető lesz, hiszen egy saját co-working iroda is helyet kap az épületben. Az Agorán olyan neves külföldi és magyar tervezők dolgoznak, mint a londoni székhelyű **MAKE Architects** és az ikonikus épületeket tervező hazai **FINTA Stúdió**.

„Nagy megtiszteltetés, hogy egy ilyen erős versenyben elhozhattuk az ingatlanpiac két meghatározó díját. Köszönettel tartozunk a neves építészeinknek, a XIII. kerületnek és a fővárosnak, valamint minden további szereplőnek és kollégának, akik segítségével formálhatjuk ezt a városrészt. Jelenleg a fejlesztés első ütemén dolgozunk, amelynek kivitelezése tavasztól lép látványos szakaszába.” – mondta Jan Hübner, a HB Reavis magyarországi ügyvezetője.

**A HB Reavis Csoportról**

A HB Reavis küldetése, hogy ingatlanmegoldásaink révén meghatározó élményekkel gazdagítsuk az emberek életét.

Fő fókuszunkban azok az emberek állnak, akik számára fejlesztéseink készülnek: célunk, hogy olyan nagyszabású tereket hozzunk létre, amelyek növelik az ott dolgozók és a környéken lakók produktivitását és jó közérzetét. Integrált pán-európai fejlesztőként épületeink tervezését, építését és kezelését is mi végezzük, emellett befektetéskezelőként is működünk, és co-working-terek létrehozásával és üzemeltetésével is foglalkozunk. Jelenleg az Egyesült Királyságban, Lengyelországban, Csehországban, Szlovákiában és Magyarországon tevékenykedünk, míg Németországban keressük a fejlesztési lehetőségeket.

A fejlesztéseinkre jellemző minőség, fenntarthatóság, és kiemelkedően magas színvonal eredményeként nemzetközi szinten több díjjal is elismerték munkánkat. Az AON Hewitt például a „Lengyelország Legjobb Munkáltatója” címet ítélte oda vállalatunknak, emellett a CEE Quality Awardson a HB Reavis lett „Közép-Kelet Európa Legjobb Fejlesztője 2017”, a World Finance Awardson pedig elnyerte a „2016 Legjobb Irodafejlesztője” díjat.

Fejlesztéseink összterülete több mint 1,2 millió négyzetméter, mintegy 5,7 milliárd euró bruttó fejlesztési értékkel. Portfóliónk több mint 87%-a modern munkahelyekből áll, aminek köszönhetően Európa egyik vezető vállalata vagyunk a munkahelyi megoldások terén. Emellett további 11 projektünk van folyamatban 355 ezer négyzetméternyi bérbeadható területtel, 1,8 milliárd euró értékben.

Büszkék vagyunk, hogy 1,2 milliárd eurós tőkéjével és több mint 600 szakemberével a HB Reavis egyike Európa piacvezető ingatlanfejlesztőinek.

Bővebb információért látogasson el a <https://hbreavis.com/hu/> oldalra!